Institut za intelektualno vlasništvo Bosne i Hercegovine, u suradnji s projektom „EU Podrška pravima intelektualnog vlasništva“, kojeg financira Europska unija, poziva studente i učenike srednjih škola, kao i sve druge građanke i građane, državlјane BiH, starosti između 15 i 25 godina, da se prijave na

**JAVNI NATJEČAJ**

**za vizualni i/ili tekstualni prikaz teme „Izgradimo bolјu budućnost uz inovacije, kreativnost i intelektualno vlasništvo“**

Svjetski dan intelektualnog vlasništva obilјežava se 26. travnja svake godine s cilјem podizanja svijesti o ulozi koju prava intelektualnog vlasništva imaju u poticanju inovacija i kreativnosti. Poseban značaj se poklanja mladima i njihovom potencijalu da pronađu nova i bolјa rješenja koja podržavaju tranziciju u održivu budućnost.

Širom svijeta, mladi lјudi uspješno odgovaraju na izazove upravo pomoću inovacija, koristeći svoju energiju i domišlјatost, radoznalost i kreativnost kako bi kreirali bolјu budućnost. Inovativni, proaktivni i kreativni umovi pomažu u kreiranju promjena, potrebnih da bismo krenuli u održiviju budućnost.

Ovogodišnja tema Svjetskog dana intelektualnog vlasništva je „Intelektualno vlasništvo i mladi: Inovacije za bolјu budućnost” i slavi inovacije i kreativnost mladih.

S cilјem da obilјežimo Svjetski dan intelektualnog vlasništva u BiH, pozivamo vas da sudjelujete u javnom natječaju. Radovi trebaju na kreativan i inovativan način ilustrirati temu „Izgradimo bolјu budućnost uz inovacije, kreativnost i intelektualno vlasništvo.“

Radovi se trebaju dostaviti isklјučivo u digitalnom formatu bez obzira na medij i tehnike korištene tijekom produkcije rada. Samo  radovi u digitalnom formatu, bilo da je riječ o crtežu, slici, grafici, kolažu, skulpturi, fotografiji, instalaciji, videu, tekstu, digitalnoj umjetnosti ili grafičkom dizajnu, bit će uzeti u razmatranje.

Radovi se, uz popunjen prijavni obrazac, koji je sastavni dio ovog poziva, šalјu elektroničkim putom u razdoblju od **28. 03. 2022. godine** do **18. 04. 2022. godine** na slјedeću e-mail adresu: **ipday2022@ipr.gov.ba.**

Kriteriji rada:

* autori trebaju imati sva prava nad radom, i u slučaju da koriste sadržaj treće strane trebaju imati njihovo odobrenje;
* vizualni radovi ne smiju imati vodeni žig ili slične oznake.

Zainteresirani sudionici na natječaj dostavlјaju rad u digitalnoj formi koji zadovolјava slјedeće tehničke uvjete:

Vizualni rad

* rezolucija 300 dpi,  veličina duže stranice najviše 20 cm, format JPEG, kvalitet 10, maksimalna veličina slike 2 MB. Fajl imenovati: Prezime\_Ime ili Prezime\_Ime\_naziv\_rada.

Pisani tekst

* do dvije kartice teksta (pod karticom teksta se podrazumijeva 1.800 znakova sa razmacima), font Times New Roman, prored 1.5, font 12, PDF format.

Video

* MP4 format, dužine od 30 do 90 sekundi;
* uz video dostaviti i transkript videa.

Uz svaki rad moraju biti dostavlјeni i podaci za kontakt: ime, prezime, adresa, broj telefona, e-mail.

Svaki sudionik može kao pojedinac poslati jedan rad i može konkurirati sa još jednim radom kao dio skupine autora. Kada konkurira skupina autora, jedan koautor podnosi prijavni obrazac i on u dalјnjoj komunikaciji zastupa skupinu autora. Na natječaj se mogu prijaviti samo originalni radovi koji ranije nisu javno publicirani.

Na natječaj se mogu prijaviti svi građani BiH, koji su na datum zatvaranja ovog poziva (18.04.2022.) starosti između 15 i 25 godina.

Napomena: Zaposlenici Instituta za intelektualno vlasništvo Bosne i Hercegovine, kao i članovi njihovih užih obitelji, odnosno osobe koje su povezane sa organizacijom natječaja nemaju pravo sudjelovanja.

Odlučujući faktor u odabiru radova bit će uspješno artikuliranje tematike i vizualnog sadržaja, inovativnost i umjetnički kvalitet radova.

Žiri će biti sastavlјen od 3 zaposlenika Instituta za intelektualno vlasništvo Bosne i Hercegovine.

Žiri će dodijeliti tri prve nagrade (tri prijenosna računala). Nagrade će biti uručene na događaju obilјežavanja Svjetskog dana intelektualnog vlasništva 26. 04. 2022. godine u Mostaru.

Odluka o nagrađenim radovima bit će objavlјena najkasnije do 22. 04. 2022. godine na web stranici Instituta za intelektualno vlasništvo Bosne i Hercegovine [www.ipr.gov.ba](http://www.ipr.gov.ba).

**PRIJAVNI LIST**

Ime i prezime: ­­­­­­­­­­­­­­­­­­­

Datum rođenja:

Adresa:

Kontakt telefon:

Kontakt e-mail:

Kratka biografija (zanimanje, obrazovanje, umjetničko-kreativno iskustvo):

Naziv rada:

Tehnika/Dimenzije/Godina izrade:

Osnovni podaci o koautorima u slučaju da rad podnosi skupina autora: imena i prezimena, datum rođenja, kratke biografije:

Popunjavanjem ove prijave, potvrđujem da sam pročitao/la i prihvatio/la pravila natječaja. Potvrđujem da rad nije javno publiciran te da sam ga dragovolјno stavio/la na raspolaganje Institutu za intelektualno vlasništvo, projektu EU podrška pravima intelektualnog vlasništva i Delegaciji Europske unije u BiH za potrebe promotivnih aktivnosti vezanih za zaštitu prava intelektualnog vlasništva u Bosni i Hercegovini.

Mjesto:

Datum: